Etter kgl.res. av 3. november 1880 ble det bygget to nye kirker i Folden prestegjeld, en for Sørfold på gården Røsvik og en for Nordfold ved gården Nordfold. Da kirkene var ferdige, ble det tidligere Rørstad hovedsogn delt i Sørfold hovedsogn og Nordfold anneks. Hovedkirken i Folden prestegjeld var således fra denne tid Røsvik kirke. Ved kgl.res. av 31. desember 1886 ble Kjerringøy eget sognekall da Kjerringøy sogn ble utskilt fra Folden prestegjeld, gjeldende fra 1. januar 1887.